ڤولطير

فرانسوا-ماري اروي (21 نونبر 1694 – 30 ماي 1778)، معروف ب السمية لي كان كيكتب بيها، ڤولطير (نوطق ب نݣليزية: /vɒlˈtɛər، voʊl-/؛ ولا /vɔːl-/؛ و ب لفرانساوية: [vɔltɛːʁ])، كان كاتب، فلسوف، ساخر، و مؤرخ فرانساوي من عصر التنوير. تشهر بالدكا ديالو و النقد ديالو للمسيحية (خصوصا لكنيسة لكاتوليكية لرومانية) و للعبودية، كان ڤولطير من لمدافعين على حرية التعبير، حرية لمعتقد، و فصل الدين على الدولة. ڤولطير كان كاتب متنوع و غزير، وكتب علاين فكولشي لاشكال لادبية، بحال لمسرحيات، لقصايد، الروايات، لمقالات، لكتوبا ديال التاريخ، و حتا عروض علمية. كتب كتر من 20. 000 برية و 2. 000 كتاب وكتيب. ڤولطير كان من اول لكتاب لي تشهرو ونجحو تجاريا على لمستوى لعالمي. كان مدافع صريح على لحريات لمدنية وكان ديما معرض للخطر من لقوانين ديال الرقابة الصارمة ديال لملكية لفرانساوية لكاتوليكية. لكتابات الجدلية ديالو كانت كتسخر بحدة من لتعصب ولعقيدة لدينية، ومن لمؤسسات لفرانساوية ديال وقتو. لعامال ديالو لاشهر و التحفة ديالو، كانديد، هي رواية قصيرة كتعلق و كتنتقد و كتسخر من بزاف ديال لاحدات، لمفكرين و لفلسفات ديال لعصر ديالو، و ابرزهم ݣوتفريد لايبنتس و عتقادو بلي عالمنا هو ب الضرورة "افضل لعوالم لممكنة". حياتو اللولة. فرانسوا-ماري ارويه تزاد فباريس، وهو الصغير فخمسة لولاد ديال فرانسوا ارويه، محامي كان خدام فمنصب صغير فالخزينة، ومراتو، ماري مارݣريت دومار، لي عائلتها كانت فادنى مرتبة من النوبالا لفرانساويين. كاينين شي شكوك على تاريخ لولادة ديال ڤولطير، حيت كان كيدعي بلي تزاد ف 20 فبراير 1694 كـ ولد ماشي شرعي لواحد النبيل، ݣيران دو روشبرون ولا روكبرون. جوج من خوتو لكبار—ارمان-فرانسوا وروبير—ماتو وهوما صغار، وخوه لي بقا ارمان وختو مارݣريت-كاترين كانو كبر منو بتسعة وسبعة سنين، ب هاد الترتيب. كانو كيعيطو ليه "زوزو" فعائلتو، تعمد ڤولطير ف 22 نونبر 1694، وكان فرانسوا دو كاستاݣنير، لابي دو شاتونوف، وماري دومار، مرات ولد عم مو، هوما لعرابين ديالو. قراه ليسوعيين فكوليج لويس-لو-غران (1704–1711)، فن تعلم للاتينية، لاهوت، ولبلاغة؛ من بعد فحياتو ولا كيهضر بطلاقة ب الطاليانية، الصبليونية، ونݣليزية. ف لوقت لي خرج من لمدرسة، قرر ڤولطير يولي كاتب، ضد رغبة باه، لي كان باغيه يولي محامي. ڤولطير، وهو كيدعي بلي خدام ف باريس كمساعد عدول، كان كيدوز اغلب وقتو كيكتب الشيعر. فاش عرف باه، صيفط ڤولطير يقرى لقانون، هاد لمرة فكان، نورماندي. ولكن لشاب بقا كيكتب، وكينتج مقالات ودراسات تاريخية. الدكا ديال ڤولطير خلاوه يكون محبوب بين شي عائلات ارستقراطية لي كان كيتخالط معاهم. ف 1713، باه لقا ليه خدمة ككاتب للسفر لفرانساوي لجديد فهولندا، لماركي دو شاتونوف، خوه ديال لعراب ديال ڤولطير. فلاهاي، طاح ڤولطير فلحب ديال لاجئة پروتيستانتية فرانساوية سميتها كاترين ولاليمب دونويي (معروفة بـ 'پيمپيت'). لعلاقة ديالهم، لي تعتابرت فضيحة، تكشفات من عند دو شاتونوف وتجبر ڤولطير يرجع لفرانسا فاخر لعام. اغلب لحياة ديال ڤولطير لولة كانت كتدور ف باريز. من لبداية، كان عند ڤولطير مشاكل مع الشلاضات بسباب لينتقادات ديالو للحكومة. و نتيجة لداكشي، تحكم عليه بالحبس جوج مرات و مرة ب نفي مؤقت للنݣليز. واحد لبيت شعري ساخر، لي فه تهم ڤولطير فيليپ التاني ب زنا لمحارم مع بنتو، تسبب ليه ف حبس ديال 11 لشهر فالباستيل. ل"كوميدي-فرانسيز" وافقات ف يناير 1717 تعرض لمسرحية ديالو لولة، "ولاديب"، و تعرضات ف نص نونبر 1718، سبع شهور من بعدما تطلق. لنجاح ديالها لنقدي ولمالي لدغيا رسخ السمعة ديالو. ل فيليپ التاني و لملك جورج اللول ملك بريطانيا العضمى بجوجهم عطاو لڤولطير ميداليات كعلامة على التقدير ديالهم. ڤولطير كان كيدافع بالاساس على لتسامح الديني و حرية لفكر. و ناضل باش يحيد السلطة ديال رجال الدين و لملكية لارستقراطية، و كان كيدعم ملكية دستورية كتحمي لحقوق ديال الناس. سمية. ارويه خدا سمية ڤولطير ف 1718، من بعدما تحبس فالباستيل. لاصل ديالها ما واضحش. هي جناس ديال "AROVET LI"، لكتابة للاتينية ديال كنيتو، ارويه، ولحروف لولة ديال #تحويل ("لشاب"). على حساب واحد التقليد عائلي بين لاحفاد ديال ختو، كان معروف ب#تحويل ("الصغير قاسح الراس") فصغرو، وعاود حيا نسخة من هاد السمية فحياتو لكبيرة. السمية كتقلب تا لمقاطع ديال ايرڤو، لبلدة ديال عائلتو فمنطقة بواتو. ريتشارد هولمز كيدعم لاشتقاق لجناسي ديال السمية، ولكن كيزيد بلي كاتب بحال ڤولطير كان غادي يقصد بيها تا تعطي دلالات ديال لسرعة ولجراة. هادي كتجي من لارتباطات مع كلمات بحال #تحويل (لاكروبات على لارجوحة ولا لعود)، "volte-face" (لدوران لمواجهة لعديان)، و "volatile" (فالاصل، اي مخلوق مجنح). "ارويه" ما كانتش سمية نبيلة كتليق بالسمعة ديالو لي كانت كتكبر، خصوصا بلي ديك السمية عندها صدى مع #تحويل ("باش يتضرب") و #تحويل (واحد ل"فاسق"). ف بريّة لجان-باتيست روسو فمارس 1719، ڤولطير كيختم بطلب بلي يلا بغا روسو يجاوبو، يدير داكشي وهو كيوجهها لموسيو دو ڤولطير. واحد لملاحضة من بعد كتشرح: "#تحويل "، ("كنت تعيس بزاف تحت سمية ارويه لدرجة اني خديت خرا بالاساس باش ما نبقاش نتخلط مع لشاعر روا. ") هادشي غالبا كيشير لادينيس لو روا، ولتنائي لحركة 'oi' كان كيتنطق ديك ساعة بحال 'ouai' ديال دابا، ادن لتشابه مع 'ارويه' واضح، وهكا، يقدر يكون جزء من لاسباب ديالو. ڤولطير معروف تا هو بلي خدم على لاقل 178 سمية مستعارة فحياتو. مسيرتو. لاعمال لخيال لولة. مسرحية ڤولطير لجاية، "ارتيمير"، لي كتدور فمقدونيا لقديمة، تعرضات ف 15 فبراير 1720. كانت فاشلة وبقاو غير شضايا من النص. فبلاصتها، توجه لقصيدة ملحمية على هنري الرابع ملك فرانسا لي كان بداها فبداية 1717. ترفضات ليه رخصة لنشر، فغشت 1722 توجه ڤولطير للشمال باش يلقا ناشر برا من فرانسا. فالسفر، كانت معاه لعشيقة ديالو، ماري-مارݣريت دو روبلوند، وهي هجالة شابة. فبروكسل، تلاقاو ڤولطير وروسو لشي يامات، قبل ما يكمل ڤولطير وعشيقتو للشمال. ف لخر لقا ناشر ف لاهاي. فهولندا، تعجب ڤولطير وتاتر ب لانفتاح ولتسامح ديال لمجتمع لهولندي. فاش رجع لفرانسا، ضمن ناشر تاني فروان، لي وافق ينشر "لا هنرياد" بشكل سري. من بعدما تشافا ڤولطير من اصابة بلجدري دامت شهر فنونبر 1723، لنسخ لولة تهربات لباريس وتوزعات. فلوقت لي لقصيدة نجحات دغيا، لمسرحية لجديدة ديال ڤولطير، "ماريامن"، فشلات فاش تعرضات لولة مرة فمارس 1724. تعاود ليها لصياغة بشكل كبير، وتعرضات ف "كوميدي-فرانسيز" فابريل 1725 باستقبال احسن بزاف. كانت من بين لعروض لي تقدمات فلعرس ديال لويس لخمستاش وماريا ليزينسكا فشتنبر 1725. النفي ف نݣليز. ف بداية 1726، غي ولاغست دو روهان-شابو عاير ڤولطير على تغيير سميتو، لي جاوبو بلي سميتو غادي تكسب حتيرام لعالم، بينما روهان غادي يلوت سميتو. روهان لمعصب رتب باش لخدام ديالو يضربو ڤولطير شي يامات من بعد. وهو كيقلب على لانصاف، تحدى ڤولطير روهان فنزال، ولكن عائلة روهان لقوية رتبات باش يتشد ڤولطير ويتحبس بلا محاكمة فالباستيل ف 17 ابريل 1726. وهو خايف من لحبس ل اجال مامحددش، طلب ڤولطير يتنفى للنݣليز كعقوبة بديلة، و لي قبلاتها الشلاضات لفرانساوية. ف 2 ماي، ترافق من لباستيل ل كالي و ركب ف لبابور لنݣليز. فنݣليز، عاش ڤولطير اغلب لوقت فواندسوورت، مع معارف منهم ايفرارد فوكنر، تاجر نݣليزي كان تلاقا معاه ف باريس. ف نهاية 1726، عاش لعام ف بيوتا مكريين ف دورهام كورت، حدا شارع جون ادم ديال دابا، جنوب ستراند، ف دار ديال لكاتب لقديم ديال لورد بولينݣبروك، لي عطات ل ڤولطير موقع متالي ف وسط لعاصمة. من دجنبر 1727 حتا يونيو 1728 كان ساكن فوق "لپيروكة لبيضة"، محل حلاقة/صانع شعر مستعار فرنسي ف 10 ميدن لاين، كوفنت ݣاردن، لي دابا كيتدكر بلوحة خضرا، باش يكون قريب من الناشر ديالو لبريطاني، پيتر ڤايان، و هو طبايعي و بياع كتوبا هوݣونوتي. لمجتمع ديال لطابعين لهوغونوتيين لي كان فديك لمنطقة كان فيه بزاف ديال لمهاجرين لفرانساويين وكنيسة فرنسية فالسافوي، وهادشي خلى ڤولطير يحس بحالا ف دارو. ڤولطير تخالط مع لمجتمع لراقي لنݣليزي، وتلاقا مع الكسندر پوپ، جون ݣاي، جوناتان سويفت، ليدي ماري وورتلي مونتاݣو، سارة، دوقة مارلبورو، و بزاف ديال لاعضاء لاخرين من النوبالا ولعائلة لمالكة. لنف ديال ڤولطير فنݣليز اتر بزاف على لتفكير ديالو. كان معجب بلملكية لدستورية ديال بريطانيا مقارنة بلملكية لمطلقة لفرانساوية و بحرية لتعبير ولدّين لكبيرة فلبلاد. تاتر ب لكتاب ديال داك لوقت و طور اهتمام ب لادب النݣليزي، خصوصا شيكسپير، لي كان باقي ما معروفش بزاف ف ؤروپا لقارية. واخا اشار لانحرافات شيكسپير على لمعايير لنيوكلاسيكية، شاف ڤولطير فه متال للمسرح لفرانساوي، لي واخا كان مصقول كتر، كان خاصو لحركة على لخشبة. من بعد، فاش بدا التاتير ديال شيكسپير كيكبر ف فرانسا، حاول ڤولطير يحط متال معاكس ب مسرحياتو، و ندد بداكشي لي كان كيعتابرو همجية شيكسپير. ڤولطير يمكن كان حاضر ف لݣنازة ديال اسحاق نيوتن وتلاقا مع بنت خت نيوتن كاترين كوندويت. ف 1727، نشر ڤولطير جوج مقالات بنݣليزية، "حول لحروب لاهلية ديال فرانسا، مستخرجة من مخطوطات نادرة" و "حول لشعر لملحمي ديال لامم لولاروبية، من هوميروس حتا لجون ميلتون". و نشر تا بريّة على الكويكرز من بعدما حضر لواحد من لخدمات ديالهم. من بعد عامين ونص فالمنفى، رجع ڤولطير لفرانسا، ومن بعد شي شهور فدييب، سمحات ليه لشلاضات يرجع لباريس. فواحد لعشا، لماتيماتيكي لفرانساوي شارل ماري دو لا كوندامين قترح يشريو لورقة لي نضمتها لحكومة لفرانساوية باش تخلص لديون ديالها، وڤولطير انضم للكونسورتيوم، وربح يمكن مليون ليفر. استتمر لفلوس بدكاء وعلى هاد لاساس قدر يقنع محكمة لمالية بالسلوك ديالو لمسؤول، وهادشي خلاه ياخد لتحكم فصندوق استئماني ورتو على باه. دابا ولا غني بلا نقاش. لنجاح جا من بعد ف 1732 بمسرحيتو "زائير"، لي فاش تنشرات ف 1733 كان معاها اهداء لفوكنر كيمدح لحرية ولتجارة لنݣليزيتين. نشر لمقالات ديالو لمعجبة بالحكومة، لادب، لدين، ولعلم لبريطاني ف"رسائل تتعلق ب لامة النݣليزية" (لندن، 1733). ف 1734، تنشرو فروان بسمية "Lettres philosophiques"، وسببات فضيحة كبيرة. تنشرات بلا موافقة ديال لرقيب لملكي، لمقالات مدحات لملكية لدستورية لبريطانية على بليا متطورة كتر وكتحترم لحقوق لانسان كتر من نضيرتها لفرانساوية، خصوصا فما يتعلق بالتسامح لديني. لكتاب تحرق علنا وتمنع، وتجبر ڤولطير يهرب من باريس مرة خرا. قلعة سيريه. ف 1733، تلاقا ڤولطير مع ايميلي دو شاتليه (لماركيزة دو شاتليه)، عالمة لماط وام متزوجة لتلاتة لولاد، كانت صغر منو ب 12 لعام ولي كان غادي تكون عندو معاها علاقة ل 16 لعام. باش يتفادى يتشد من بعد نشر "رسائل"، لتاجا ڤولطير لقلعة راجلها فسيريه على لحدود ديال شامپانيا ولورين. ڤولطير خلص على ترميم لبناية، وراجل ايميلي كان كيبقى بعض لمرات فالقلعة مع مراتو وعشيقها. لعشاق لمتقفن جمعو جوايه 21، 000 كتاب، عدد ضخم لديك لوقت. بجوجهم، قراو هاد لكتب ودارو تجارب علمية فسيريه، منها محاولة لتحديد طبيعة لنار. تعلم من لمشاكل لي دازت عليه مع لسلطات، بدا ڤولطير لعادة ديالو ديال تجنب لمواجهة لمباشرة مع لشلاضات ونكران اي مسؤولية محرجة. بقا كيكتب مسرحيات، بحال "ميروب" (ولا "لا ميروب فرنسيز") وبدا لابحات ديالو لطويلة فالعلم ولتاريخ. مرة خرا، لمصدر لريئيسي لالهام ڤولطير كان هو لسنوات ديال لنف ديالو لبريطاني، لي تاتر فها بزاف باعمال نيوتن. ڤولطير امن بقوة بنضريات نيوتن؛ دار تجارب فلبصريات فسيريه، وكان من لمروجين للقصة لمشهورة ديال الهام نيوتن من لتفاحة لي طاحت، لي كان تعلمها من بنت خت نيوتن فلندن ودكرها لولة مرة فرسائلو. ف خريف 1735، زار ڤولطير فرانشيسكو الݣاروتي، لي كان كيوجد كتاب على نيوتن ب الطاليانية. متاترة جزئيا ب الزيارة، لمركيزة ترجمات ل"مبادئ" للاتينية ديال نيوتن للفرانساوية، لي بقات النسخة لفرانساوية النهائية حتال لقرن 21. بجوجهم كانو فضوليين تا على فلسفة ݣوتفريد لايبنتس، معاصر و منافس لنيوتن. فلوقت لي بقا ڤولطير نيوتوني صارم، لمركيزة تبنات بعض لجوانب من نقد لايبنتس. لكتاب ديال ڤولطير براسو "عناصر فلسفة نيوتن" خلى لعالم لكبير يكون مفهوم لجمهور اكبر بزاف، ولمركيزة كتبات مصادرة احتفالية ف #تحويل. لخدمة ديال ڤولطير كانت اساسية ف جلب لقبول لعام ل نضريات نيوتن لبصرية و الجابدية ف فرانسا، عكس نضريات ديكارت. ڤولطير ولمركيزة قراو تا التاريخ، خصوصا لمساهمين لكبار فلحضارة. لمقالة لتانية ديال ڤولطير بنݣليزية كانت "مقالة على لحروب لاهلية ففرانسا". تبعاتها "لا هنرياد"، قصيدة ملحمية على لملك لفرانساوي هنري لرابع، كتمجد لمحاولة ديالو باش ينهي لمدابح لكاتوليكية-لپروتيستانتية بمرسوم نانت، لي اسس لتسامح لديني. وجات من بعدها رواية تاريخية على لملك شارل لطناش ديال لسويد. هادو، مع "بريّات على النݣالزا" ديالو، كيشكلو لبداية ديال نقد ڤولطير لمفتوح للتعصب ولاديان لمؤسسة. ڤولطير ولمركيزة ستكشفو تا لفلسفة، خصوصا لميتافزيقية لي كتعلق بوجود لله ولروح. ڤولطير ولمركيزة حللو لكتاب لمقدس وتوصلو بلي بزاف من لمحتوى ديالو مشكوك فه. لاراء لنقدية ديال ڤولطير للدين خلاتو يامن ب فصل الدين على الدولة و حرية لدين، افكار كان كونها من بعد لاقامة ديالو ف النݣليز. لموت و لدفن. ففبراير 1778، رجع ڤولطير لباريس لولال مرة فكتر من 25 عام، جزئيا باش يشوف لافتتاح ديال لمسرحية ديالو للخرة، لتراجيديا "ايرين". لرحلة ديال خمسة ايام كانت بزاف على لراجل ديال 83 عام، واعتقد بلي غادي يموت ف 28 فبراير، وكتب "انا اموت وانا اعبد الله، احب اصدقائي، لا اكره اعدائي، وامقت الخرافة. " ولكن، تشافا، وفمارس شاف عرض ديال "ايرين"، فن تعامل معاه لجمهور كبطل راجع. دغيا مرض تاني ومات ف 30 ماي 1778. لروايات على لموت ديالو كانت بزاف ومختالفة، وما يمكنش نحددو لتفاصيل ديال شنو وقع بالضبط. لعديان ديالو قالو بلي تاب وقبل لطقوس للخرة من كاهن كاتوليكي، ولا بلي مات فالم جسدي وروحي، بينما لمؤيدين ديالو قالو على لتحدي ديالو حتا لاخر نفس ليه. على حساب واحد لقصة على لكلمات ديالو للخرة، فاش طلب منو لكاهن يتخلى على لشيطان، جاوب، "هادا ماشي لوقت باش ندير اعداء جداد. " بسباب النقد ديالو المعروف للكنيسة، لي رفض يتراجع عليه قبل ما يموت، ترفضت لڤولطير ݣنازة مسيحية فباريس، ولكن صحابو وقرايبو قدرو يدفنو لجتة ديالو سريا فدير سيلير فشامپانيا، فن كان خوه ديال ماري لويز هو ل"ابي". لقلب ديالو ولعقل ديالو تحنطو بشكل منفصل. ف 11 يوليوز 1791، جمعية لوطنية ديال فرانسا، لي كانت كتشوف ڤولطير كرائد ديال التورة لفرانساوية، جابت لرفات ديالو ل باريز و دفناتو ف لپانتيون. جوايه مليون واحد حضر للمسيرة، لي كانت طويلة فباريس كلها. كان احتفال كبير، فه موسيقى الفها لهاد لمناسبة اندريه غريتري. لكتابات. التاريخ. ڤولطير كان عندو تاتير كبير على تطوير علم التاريخ، خصوصا ديال تاريخ د فرانسا، من خلال طرقان جديدة لي بين بيها كيفاش نشوفو للماضي. ݣيوم دو سيون كيقول: اشهر لكتب ديال التاريخ ديال ڤولطير هي "تاريخ شارل الطناش" (1731)، "عصر لويس الربعطاش" (1751)، و"مقالة على عادات و روح لامم" (1756). خرج على التقليد ديال سرد لاحدات لدبلوماسية ولعسكرية، وركز على لعادات، التاريخ لاجتماعي ولانجازات فالفنون ولعلوم. "مقالة على لعادات" تتبعات لتقدم ديال لحضارة لعالمية فسياق عالمي، ورفضات لقومية ولاطار لمسيحي لتقليدي. متاتر ب"خطاب على التاريخ لعالمي" ديال بوسويه (1682)، كان هو اول باحت حاول بصح يدير تاريخ للعالم، وحيد لاطر لاهوتية، وركز على لاقتصاد، التقافة ولتاريخ لسياسي. تعامل مع ولاروبا ككل ماشي كمجموعة ديال لامم. كان هو لول لي ركز على لدين ديال تقافة لعصور لوسطى للحضارة الشرق ولاسطية، ولكن من جهة خرا كان ضعيف فلعصور لوسطى. واخا كان كيحدر ديما من لتحيز لسياسي من عند لمؤرخ، ما ضيعش بزاف ديال لفرص باش يفضح لتعصب ولغش ديال لكنيسة على مر لعصور. ڤولطير نصح لعولاما بلي اي حاجة كتعارض لمسار لطبيعي ديال لطبيعة ما خاصش يتياق بيها. واخا لقا لشر فالسجل التاريخي، كان كيامن بقوة بلي لعقل ونتشار لقراية غادي يوصلو للتقدم. ڤولطير كيشرح لوجهة نضر ديالو للتاريخ فالمقالة ديالو على "التاريخ" ف"موسوعة" ديدرو: "كيتطلب من لمؤرخين لحديتين تفاصيل كتر، حقائق متاكد منها احسن، تواريخ مضبوطة، اهتمام كتر بالعادات، لقوانين، لاعراف، لتجارة، لمالية، لفلاحة، لسكان. " لكتب ديال التاريخ ديال ڤولطير فرضات لقيم ديال لتنوير على لماضي، ولكن فنفس لوقت عاونات تحرر التاريخ من لعتق، لمركزية لولاروبية، لتعصب لديني ولتركيز على لرجال لعضام، لدبلوماسية، ولحرب. لاستاد بيتر ݣاي من جامعة ييل كيقول بلي ڤولطير كتب "تاريخ جيد جدا"، وكيشير لـ"اهتمامو لدقيق بالحقائق"، "تغربيلو لحدر للادلة"، "ختيارو لدكي لما هو مهم"، "حسو لقوي بالدراما"، و"ادراكو بلي حضارة كاملة هي وحدة دراسة". شيعر. من صغرو، بين ڤولطير موهبة فكتابة لشعر، وولال عمل منشور ليه كان شعر. كتب جوج قصائد ملحمية طويلة، منهم لولة لي تكتبات ب لفرانساوية، ل"هنرياد"، ومن بعد، "عدرا د ؤرليان"، من غير بزاف ديال لقطع صغر خرا. ح ل"هنرياد" تكتبات محاكاة لڤيرجيل، واستخدمات لبيت لاسكندري لمزدوج لمصلح ولي ولا رتيب للقراء لحديتين ولكن كان ناجح بزاف فالقرن ل18 وبداية لقرن ل19، بستة وستين طبعة وترجمات لبزاف ديال للغات. لقصيدة لملحمية حولات لملك لفرانساوي هنري لرابع لبطل وطني لمحاولاتو باش يؤسس لتسامح بمرسوم نانت ديالو. "لا پوسيل"، من جهة خرا، هي هزل على اسطورة جان دارك. لنتر. بزاف ديال لاعمال لنترية ولرومانسية ديال ڤولطير، لي غالبا تكتبات ككتيبات، تكتبات كجدليات. "كانديد" كتهاجم لسلبية لي كتجي من فلسفة تفاؤل لايبنتس من خلال لعبارة لمتكررة ديال لشخصية پانݣلوس، بلي، حيت لله خلقو، هادا بالضرورة "افضل العوالم الممكنة". "لرجل ديال ربعين قطعة فضية" كيتناول لطرق لاجتماعية ولسياسية ديال لعصر؛ "زاديݣ" وغيرو، لاشكال لمقبولة ديال لارتودكسية لاخلاقية و لميتافزيقية؛ وشي وحدين تكتبو باش يسخرو من لكتاب لمقدس. فهاد لاعمال، لاسلوب لسخري ديال ڤولطير، لي خالي من لمبالغة، واضح، خصوصا لتحفض ولبساطة ديال لمعالجة للفضية. "كانديد" بالخصوص هو احسن متال على لاسلوب ديالو. ڤولطير عندو تا هو—بالمشاركة مع جوناتان سويفت—لتميز ديال بلي مهد لطريق للسخرية لفلسفة ديال لخيال لعلمي، خصوصا ف"ميكروميݣاس" ديالو وقصيدة "حلم افلاطون" (1756). بشكل عام، لنقد ديالو وكتاباتو لمتنوعة كتبين اسلوب مشابه لاعمال ڤولطير لخرة. علاين ݣاع لاعمال ديالو لي عندها قيمة، سوا فشعر ولا فنتر، كتبدا بمقدمات من نوع ولا اخر، لي هي نمادج للاسلوب ديالو لحاد ولكن لحواري. فمجموعة كبيرة ديال لكتابات ول pamphlets لي ما عندهاش تصنيف، كيبين لمهارات ديالو فالصحافة. فالنقد لادبي لصاف لخدمة ديالو لريئيسية هي "تعليق على كورني"، واخا كتب بزاف ديال لاعمال لمشابهة—بعض لمرات (بحال ف"حياة ونويطات على موليير" ديالو) بشكل مستقل وبعض لمرات كجزء من "لقرون" ديالو. لاعمال ديال ڤولطير، خصوصا رسائلو لخاصة، كتحت لقارئ بزاف: "#تحويل "، ولا "سحقوا الشائن". لعبارة كتشير لتجاوزات لسلطة فداك لوقت من عند لشلاضات لملكية ولدينية، ولخرافة ولتعصب لي كيشعلهم لرجال لدين. شاف وحس بهاد التاتيرات فالمنفى ديالو، حريق لكتب ديالو وديال بزاف ديال لاخرين، و ف لاضطهاد لرهيب ديال جان كالا وفرانسوا-جان دو لا بار. قال فواحد من اشهر لاقتباسات ديالو بلي "لخرافة كتشعل لعالم كلو عافة؛ لفلسفة كطفها" (#تحويل ). اشهر مقولة لڤولطير هي مقولة منسوبة ليه ب لغالاط. هو منسوب ليه ب لغالاط بلي كتب، "انا ماكانوافقش على شنو كاتݣول، ولايني غادي ندافع حتال لموت على حقك باش تݣولو. " هادي ماكانتش لكلمات ديالو، بل ديال ايفلين بياتريس هول، لي كتبات تحت السمية لمستعارة س. ج. تالنتير ف كتاب السيرة ديالها د عام 1906 "صحاب ڤولطير". هول كانت باغية تلخص ب كلماتها الخاصة لموقف ديال ڤولطير تجاه كلوض ادريان هيلڤيتيوس و كتابو لمتير للجدل "De l'esprit"، ولكن تعبيرها بضمير لمفرد تغلط وتحسب بلي اقتباس حقيقي من ڤولطير. التفسير ديالها كيعكس روح لموقف ديال ڤولطير تجاه هيلڤيتيوس؛ تقال بلي لملخص ديال هول كان مستوحى من اقتباس ف بريّة لڤولطير لعام 1770 لواحد لاب لو ريش، لي تقال فه، "انا اكره ما تكتب، ولكنني ساعطي حياتي لاجعل من لممكن لك بلي تستمر ف لكتابة. " ولكن، لعولاما كيعتقدو بلي كان كاين سوء فهم تاني، حيت لبريّة ما كيبانش فها اي اقتباس بحال هادا. اول عمل فلسف كبير لڤولطير فحربو ضد "#تحويل " كان هو "بريّة ف التسامح"، لي فضحات قضية كالا، مع لتسامح لي مارساتو اديان خرا وفازمنة خرا (بحالا، ليهود، لرومان، ليونانيين ولصينيين). ومن بعد، ف"قاموسه الفلسف"، لي فه مقالات بحال "ابراهيم"، "لتكوين"، "لمجمع لكنيسي"، كتب على داكشي لي شافو كاصول بشرية للعقائد ولمعتقدات، وعلى لسلوك لا انساني للمؤسسات لدينية ولسياسية فسفك لدم على خلافات طوائف متنافسة. بين اهداف خرا، نتاقد ڤولطير لسياسة لاستعمارية ديال فرانسا فامريكا لشمالية، واصفا لارض لواسعة ديال فرانسا الجديدة ببليا "بضع فدانات من التلج" ("#تحويل "). لبريات. ڤولطير دار تا مراسلات خاصة ضخمة ف حياتو، وصلت ل كتر من 20. 000 بريّة. لجمع لي دارو تيودور بيسترمان ل هاد لبريات، لي كمل غير ف 1964، كيعمر 102 مجلد. واحد لمؤرخ وصف لبريات ببليا "وليمة ماشي غير ديال للدكا و لبلاغة ولكن ديال الصداقة الدافية، لاحساس لانساني، و التفكير لحاد. " ف لمراسلات ديال ڤولطير مع كاطرين لعضيمة سخر من الديموقراطية. كتب، "علاين تا حاجة عضيمة ما عمرها تدارت ف لعالم الا ب عبقرية و حزم راجل واحد كيحارب لاحكام لمسبقة ديال الجماهير. " لاراء لدينية ولفلسفة. بحال مفكرين اخرين مهمين فعصر التنوير، ڤولطير كان ربوبي. تحدى لارتودكسية وسول: "شنو هو لايمان؟ واش هو تيق بلي واضح؟ لا. واضح تماما لعقلي بلي كاين وجود ضروري، ابدي، اسمى، ودكي. هادي ماشي مسالة ايمان، بل عقل. " فواحد لمقالة ديال 1763، دعم ڤولطير التسامح الديني مع لاديان ولاعراق لخرة: "ما كيتطلبش فن كبير، ولا بلاغة مدربة بشكل رائع، باش نتبتو بلي لمسيحيين خاصهم يتسامحو مع بعضياتهم. انا، ولكن، غادي نمشي ابعد: كنقول اننا خاصنا نشوفو ݣاع ناس كخوتنا. شنو؟ لتركي خوي؟ لصيني خوي؟ ليهودي؟ لسيامي؟ اه، بلا شك؛ واش ماشي كولنا ولاد نفس لاب ومخلوقات ديال نفس لله؟ " ف واحد من بزاف ديال التنديدات ديالو ضد رجال الدين ديال كل طائفة دينية، وصفهم ڤولطير ب هادوك لي "كينوضو من فراش زنا لمَحارم، كيصنعو مية نسخة ديال لله، من بعد كياكلو و كيشربو لله، من بعد كيبولو وكيخراو لله. " لمسيحية. لمؤرخين وصفو لوصف ديال ڤولطير ل تاريخ لمسيحية ببلي "پروپاݣاندا". "لقاموس لفلسفي" ديالو مسؤول على لاسطورة بلي لكنيسة لولة كانت عندها خمسين انجيل قبل ما تستقر على ربعة كانونية معيارية و تا على نشر لاسطورة بلي كانون لعهد الجديد تقرر ف مجمع نيقية اللول. ڤولطير مسؤول جزئيا على لاسناد لغالط ل عيبارة "اؤمن لبلي عبت" لاباء لكنيسة. زيادة على دلك، واخا لموت ديال هيباتيا كان نتيجة لبليا لقات راسها فوسط شجار ديال حشد (غالبا مسيحي) فواحد لخلاف سياسي فالقرن لرابع فالاسكندرية، ڤولطير روّج لنضرية بليا تجردات من حوايجها وقتلاتها لخدام ديال لاسقف كيرلس ديال لاسكندرية، وخلص بقول بلي "فاش كيلقا لواحد مرا زوينة عريانة تماما، ماشي لغرض يدبحها. " ڤولطير قصد بهاد لحجة يدعم وحدة من لكتابات ديالو لمناهضة للكاتوليكية. ف بريّة لفريدريش لكبير، بتاريخ 5 يناير 1767، كتب على لمسيحية: ف"الكتاب المقدس مشروح لخرا"، عبر على هاد لموقف تجاه قراية لعوام للكتاب لمقدس: من خصائص لمتعصبين لي كيقراو لكتب لمقدسة يقولو لراسهم: لله قتل، ادن خاصني نقتل؛ ابراهيم كدب، يعقوب خدع، راحيل سرقات: ادن خاصني نسرق، نخدع، نكدب. ولكن، يا تعيس، انت ماشي راحيل، ولا يعقوب، ولا ابراهيم، ولا لله؛ انت غير مجنون احمق، ولباباوات لي منعو قراية لكتاب لمقدس كانو حوكاما بزاف. الراي ديال ڤولطير فلكتاب لمقدس كان مخلط. واخا تاتر باعمال سوسينية بحال "مكتبة الاخوة البولنديين"، لموقف لشكّي ديال ڤولطير من لكتاب لمقدس فرقو على لاهوتيين لتوحيديين بحال فاوستو سوزيني ولا حتى لكتاب لسياسيين-لكتابيين بحال جون لوك. لتصريحات ديالو على لدين جابت عليه تا لغضب ديال ليسوعيين وخصوصا كلود-ادريان نونوت. هادشي ما منعش لممارسة ديالو لدينية، واخا جاب ليه سمعة خايبة فبعض لدوائر لدينية. لمسيحي لمتدين كتب لباه لعام ديال لموت ديال ڤولطير، كيقول، "لشرير لاكبر ڤولطير تلاح فالدلو… " ڤولطير من بعد تعتابر بلي اتر على ادوارد جيبون فادعاء بلي لمسيحية كانت مساهمة فسقوط لامبراطورية لرومانية فكتابو "تاريخ ضعف وسقوط الامبراطورية الرومانية":فاش كتقدم لمسيحية، لكوارت كتوقع للامبراطورية [لرومانية]—لفنون، لعلوم، لادب، كتدهور—لهمجية وݣاع لمصاحبات ديالها لمقززة كتبان كنتيجة لانتصارها لحاسم—ولقارئ لغافل كيتوجه، بمهارة منقطعة نضير، للخلاصة لمطلوبة—لمانوية لمقيتة ديال "كانديد"، وفلحقيقة، ديال ݣاع منتوجات مدرسة ڤولطير التاريخية—اي، "بلي بدل ما يكون زيارة رحيمة، محسنة، وخيرة، لدين لمسيحيين كيبان بالاحرى كجلدة مرسلة على لانسان من عند مؤلف كل شر. " ولكن، ڤولطير عتارف تا بالتضحية ديال لمسيحيين. كتب: "يمكن ما كاين تا حاجة اعضم فالارض من لتضحية ديال لشباب ولجمال، غالبا من اصل رفع، لي كيديرها لجنس للطيف باش يخدم فالمستشفات لتخفف لبؤس لانساني، لي منضر ديالو مقزز لحساسية ديالنا. لشعوب لي تفرقات على لدين لروماني قلدات غير بشكل ناقص هاد لخيرية لسخية. " ولكن، على حساب دانيال-روبس، "لكراهية ديال ڤولطير للدين زادت مع مرور لسنوات. لهجوم، لي بدا فاللول ضد لرجال لدين ولتيوقراطية، سالا بهجوم شرس على لكتاب لمقدس، عقائد لكنيسة، وحتى على شخص يسوع لمسيح نفسو، لي [هو] صورو دابا كمنحط. " لتفكير ديال ڤولطير يمكن يتلخص فمقولتو لمشهورة، ". " ليهودية. على حساب لحاخام لارتودكسي جوزيف تلوشكين، اهم عداء للتنوير ضد ليهودية كان فڤولطير؛ 30 من 118 مقالة ف"قاموسه الفلسف" كانت على ليهود ولا ليهودية، وكتوصفهم بطرق سلبية باستمرار. بحالا، ف"قاموس فلسف" لڤولطير، كتب على ليهود: "بختيصار، كنلقاو فهم غير شعب جاهل وهمجي، لي جمع مدة طويلة اكتر هواشة دنيئة مع اكتر خرافة مقيتة و اكتر كراهية ماكاتقهرش لكل شعب كيتسامح معاهم و كيزيدهم غنى. " تلوشكين كيقول بلي ڤولطير ما حددش لهجوم ديالو على جوانب ليهودية لي ستعملاتها لمسيحية كاساس، و وضح بزاف د لمرات بلي كان كيكره ليهود. من جهة خرا، بيتر ݣاي، سلطة معاصرة على لتنوير، كيشير لنويطات ڤولطير (بحالا، بلي ليهود كانو اكتر تسامح من لمسيحيين) ف"بريّة ف التسامح" وكيخمن بلي "ڤولطير ضرب ف ليهود باش يضرب ف لمسيحية". شحالما كان ڤولطير كيحس بمعاداة السامية، ݣاي كيقتارح، جات من تجربة شخصية سلبية. ارتر هيرتزبرغ، حاخام محافض، كيدعي بلي لقتيراح لتاني ديال ݣاي ما مقبولش، حيت ڤولطير نفسو نكر لصحة ديالو فاش قال بلي "نسى افلاسات اكبر بزاف من عند لمسيحيين". ولكن، لدراسات لاكتر تفصيل ديال بيرترام شوارزباخ على تعاملات ڤولطير مع ليهود فحياتو كاملة خلصات بلي كان ضد لكتاب لمقدس، ماشي معادي للسامية. لنويطات ديالو على ليهود و"خرافاتهم" ماكانتش كتختالف اساسا على لنويطات ديالو على لمسيحيين. ڤولطير قال على ليهود بليم "فايتين ݣاع لامم فالخرافات لموقحة، فالسلوك لسيء وفالهمجية. تستاهلو تعاقبو، حيت هادا هو مصيركم. " وزاد قال، "هوّما، كولهم، تزادو بتعصب هائج فقلوبهم، تماما كيما لبريطون ولالمان كيتزادو بشعر اشقر. ما غاديش نتفاجا بتاتا يلا هاد ناس ولاو فشي نهار قاتلين للجنس لبشري. " شي مؤلفن كيربطو معاداة اليهودية ديال ڤولطير بتعدد الاصول البشرية ديالو. على حساب جوزي ازورمندي هاد لمعاداة ليهودية عندها اهمية نسبية ففلسفة التاريخ ديال ڤولطير. ولكن، معاداة ليهودية ديال ڤولطير اترات على مؤلفن جاو من بعد بحال ارنست رينان. ڤولطير كان عندو صاحب يهودي، دانيال دا فونسيكا، لي كان كيقدر بزاف، وعلن بلي "لفلسوف لوحيد، يمكن، بين ليهود ديال عصر ديالو". ڤولطير ندد باضطهاد ليهود فبزاف ديال لمناسبات، منهم ف"هنرياد"، وما عمر دعا لعنف ولا لهجوم عليهم. على حساب لمؤرخ ويل ديورانت، ڤولطير مدح لبساطة، لاعتدال، لانتضام، ولجتهاد ديال ليهود، ولكن من بعد ولا معادي للسامية بقوة من بعد شي معاملات مالية شخصية وخلافات مع ممولين يهود. ف"مقالة على لاعراف" ديالو ندد ڤولطير ب العبرانيين لقدام ب لغة قوية. لمقاطع لمعادية للسامية ف "قاموس فلسف" ديال ڤولطير نتاقدها اسحاق دي بينتو ف 1762. من بعد، وافق ڤولطير مع لنقد ديال لمقاطع لمعادية للسامية و قال بلي لبريّة ديال دي بينتو قنعاتو بلي كاينين "ناس ادكياء ومتقفن بزاف" بين ليهود وبلي "كان غالط فاسناد ردائل بعض لافراد لامة كاملة"؛ وتوعد تا هو يراجع لمقاطع لمعترضة للطبعات لجاية ديال "لقاموس لفلسف"، ولايني ما دارهاش. لاسلام. لاراء ديال ڤولطير على لاسلام كانت سلبية بشكل عام، ولقا لكتاب لمقدس ديالو، القران، جاهل بقوانين لفزيا. ف بريّة ديال 1740 لفريدريش لكبير، نسب ڤولطير لمحمد وحشية لي "بلا شك ما يقدر يبررها تا شي راجل" وقتارح بلي لاتباع ديالو جاو من خرافة؛ كمل ڤولطير، "ولكن بلي تاجر جمال يتير تمرد فقريتو؛ بلي بالتحالف مع بعض لاتباع لبائسين يقنعهم بلي كيهضر مع لملاك جبريل؛ بلي كيفتخر بلي طلع لسما، فن لقا جزئيا هاد لكتاب لي ما مفهومش، كل صفحة فه كتخلّي لحس لسليم يرتعش؛ بلي، باش يكرم هاد لكتاب، كيسلم بلادو للحديد ولنار؛ بلي كيقطع لعناق ديال لاباء وكيخطف لبنات؛ بلي كيعطي للمهزومين لخيار ديال دينو ولا لموت: هادا بلا شك ما يقدر يبررو تا شي راجل، على لاقل يلا ما تزادش تركي، ولا يلا لخرافة ما طفاتش ݣاع لنور لطبيعي فه. " ف 1748، من بعدما قرا هنري دو بولانفلييه وجورج سيل، كتب تاني على محمد ولاسلام ف "على لقران وعلى محمد". فهاد لمقالة، ڤولطير بقا على بلي محمد كان "دجال سامي". بالاعتماد على معلومات تكميلية ف"مكتبة شرقية" ديال هيربيلو، ڤولطير، على حساب رونيه بومو، حكم على لقران، بـ"تناقضاتو، … عبتياتو، … مفارقاتو التاريخية"، ببلي "خليط، بلا ترابط، بلا نضام، وبلا فن". وهكا "من ديك ساعة سلم" بلي "يلا كان لكتاب ديالو خايب لوقتنا ولينا، كان مزيان بزاف لمعاصريه، ودينو اكتر. خاص نعترفو بلي حيد علاين ݣاع اسيا من لوتنية" وبلي "كان صعيب على دين بسيط وحكيم بحال هادا، كيعلمو راجل ديما منتصر، ما يخضعش جزء من لارض. " عتابر بلي "قوانينو لمدنية مزيانة؛ عقيدتو رائعة لي مشتركة فها مع ديالنا" ولكن "وسائلو صادمة؛ لخداع ولقتل". ف"مقالة على لاعراف و روح لامم" ديالو (تنشرات ف 1756)، ڤولطير كيتناول تاريخ ولاروبا قبل شارلمان حتا لبداية عصر لويس لربعطاش، وتاريخ لمستعمرات ولشرق. كمؤرخ، خصص بزاف ديال لفصول للاسلام، ڤولطير برز لبلاطات لعربية، لتركية، وسلوكاتها. هنا سما محمد "شاعر"، وقال بلي ما كانش امي. كـ"مشرع"، "غير وجه جزء من ولاروبا [و] نص اسيا. " فلفصل 6، لقا ڤولطير تشابهات بين لعرب ولعبرانيين لقدام، بليم بجوج كانو كيجريو للمعركة بسم لله، وكيتشاركو فشغف لغنيمة لحرب. ڤولطير كيكمل، "من لمعتقد بلي محمد، بحال ݣاع لمتعصبين، متاتر بقوة بافكارو، قدمها فاللول بحسن نية، قواها بالخيال، خدع راسو وهو كيخدع لاخرين، ودعم بخدع ضرورية عقيدة كان كيعتبرها مزيانة. " وهكا كيقارن "عبقرية لشعب لعربي" بـ"عبقرية لرومان لقدام". لڤولطير و روسو. لمعاصر الاصغر لڤولطير جان-جاك روسو علق على كيفاش لكتاب ديال ڤولطير "بريات على النݣالزا" لعب دور كبير فلتطور لفكري ديالو. من بعدما كتب شي اعمال ادبية وشي موسيقى، فدجنبر 1745 روسو كتب بريّة كيعرف فها راسو لڤولطير، لي كان ديك ساعة ابرز شخصية ادبية ففرانسا، لي جاوبو ڤولطير برد مؤدب. من بعد، فاش صيفط روسو لڤولطير نسخة من كتابو "خطاب على اللامساواة"، جاوب ڤولطير، مشيرا لعدم اتفاقو مع لاراء لي فلكتاب: من بعد، وهو كيعلق على لرواية لرومانسية ديال روسو "جولي، ولا الواز الجديدة"، قال ڤولطير: ڤولطير سخر بلي النص الول ديال "جولي" تكتب ف ماخور و النص التاني ف سبيطار لحمّاق. ف "بريّات على الواز الجديدة" ديالو، لي كتبها ب سمية مستعارة، نتاقد ڤولطير لاخطاء النحوية ديال روسو: ف مصادرتو لكتاب روسو "اميل"، رفض ڤولطير لكتاب حيت عتابرو "خليط ديال مربية حمقة ف ربعة د لمجلدات، مع ربعين صفحة ضد لمسيحية، بين لاجرا لي تعرفو. " عبر على لاعجاب ديالو بالجزء لي بعنوان "اعلان ايمان كاهن سافوي"، واصفا اياه بـ "خمسين صفحة مزيانة… من لمؤسف بليا تكتبات من عند… واحد لندل بحال هادا. " وزاد تنبا بلي "اميل" غادي يتنسى فغضون شهر. ف 1764، نشر روسو "رسائل من لجبل" على لدين ولسياسة. ف لبريّة لخامسة تساءل علاش ڤولطير ما قدرش يغرس فمستشارين جينيف، لي كانو كيتلاقاو معاه بزاف، "ديك لروح ديال لتسامح لي كيدعو ليها بلا توقف، ولي كيحتاجها بعض لمرات". لبريّة كملات بخطاب خيالي بصوت ڤولطير، كيعترف بتاليف لكتاب لهرطقي "خطبة لخمسين"، لي لڤولطير لحقيقي كان كينكرو باستمرار. ف 1772، فاش صيفط واحد لكاهن لروسو كتيب كيندد بڤولطير، جاوب روسو ودافع على منافسو: ف 1778، فاش تعطات لڤولطير تكريمات ما عندهاش متيل فلمسرح لفرانساوي، واحد من معارف روسو سخر من لحدت. وهادشي تقابل برد حاد من روسو: ف 2 يوليوز 1778، مات روسو شهر من بعد ڤولطير. فاكتوبر 1794، لرفات ديال روسو تنقلات لالبانتيون حدا لرفات ديال ڤولطير. لويس سطاش، فاش كان محبوس ف لمعبد، تاسف بلي روسو وڤولطير "دمرو فرانسا". لارت. ڤولطير شاف البرجوازية لفرانساوية صغيرة بزاف وما فعّالاش، الارستقراطية طفلية و فاسدة، لعوامّ جاهلين و خرافين، ولكنيسة قوة جامدة و قمعية ما نافعة غير بعض لمرات كـ موازنة ل هواشة لملوك، واخا بزاف د لمرات، كتكون اكتر هواشة هي براسها. ڤولطير ماكانش كيتيق ف الديموقراطية، لي كان كيشوفها كتنشر لحماقة ديال الجماهير. ڤولطير كان كيعتقد مدة طويلة بلي غير لملك لمستنير لي يقدر يجيب التغيير، ب النضر للهياكل لاجتماعية ديال داك لوقت و لمعدلات لمرتفعة بزاف ديال لامية، وبلي من لمصلحة لعقلانية ديال لملك يحسن لتعليم ولرفاهية ديال لرعايا ديالو. ولكن لخيبات لامال ديالو مع فريدريش لكبير بدلات لفلسفة ديالو شوية، و دغيا ولدات وحدة من اعمالو لاكتر بقاء، الرواية ديالو كانديد ("كانديد، ولا التفاؤل، " 1759)، لي كتسالي بخلاصة جديدة ديال لهدوئية: "خاصنا نزرعو الجردة ديالنا. " لهجومات ديالو لاكتر جدلية ووحشية على لتعصب ولاضطهاد لديني بدات كتضهر شي سنين من بعد. "كانديد" تحرقات تا هي، وڤولطير قال مازحا بلي لمؤلف لحقيقي هو واحد 'ديماد' ف بريّة، فن اكد من جديد على لمواقف لجدلية لريئيسية ديال لنص. كيتدكر و كيتحترم ف فرانسا كـ جدلي زاعم حارب بلا عيا على ود لحقوق لمدنية (بحال لحق ف محاكمة عادلة و حرية لمعتقد) و ندد ب نفاق و ضلم النضام لقديم. النضام لقديم كان فيه توازن ماشي عادل ديال لسلطة ولضرائب بين لطبقات لتلاتة: لرجال لدين ولنبلاء من جهة، لعوام ولطبقة لوسطى، لي كانو متقلين باغلب لضرائب، من جهة خرا. كان عندو اعجاب خاص بلاخلاق ولحكم كيما تجسدو عند لفلسوف لصيني كونفوشيوس. ڤولطير معروف تا هو ببزاف ديال لاقوال لماتورة، بحال "#تحويل " ("يلا ماكانش لله، كان خاص يتخترع")، لي كاينة ف بريّة شعرية ديال 1768، موجهة للمؤلف لمجهول ديال عمل متير للجدل على "الشلاهبيا التلاتة". ولكن بعيد على بليا لملاحضة لساخرة لي غالبا كتاخد بيها، كانت مقصودة كرد على لمعارضين لملحدين بحال دالباك، ݣريم، وغيرهم. كان عندو لمعارضين ديالو بين زملائو لي جاو من بعد. لكاتب لسكتلندي لفكتوري توماس كارلايل قال بلي "ڤولطير قرا التاريخ، ماشي بعين لرائي لمتدين ولا حتى لناقد، ولكن من خلال نضارات معادية للكاتوليكية فقط. " لمدينة ديال فرني، فن عاش ڤولطير لخر 20 عام من حياتو، تسمات رسميا فرني-ڤولطير تكريما لاشهر سكانها، ف 1878. ل"قلعة" ديالو هي متحف. لمكتبة ديال ڤولطير محفوضة سليمة فالمكتبة الوطنية الروسية فسانت بطرسبرغ. فزيورخ ديال 1916، لمجموعة لمسرحية ولادائية لي غادي تولي لحركة لطلائعية لدادا سمات لمسرح ديالها كاباريه ڤولطير. مجموعة ديال لموسيقى لصناعية من ولاخر لقرن ل20 خدات من بعد نفس السمية. لعولاما لفلك عطاو سميتو لفوهة ڤولطير على ديموس وللكويكب 5676 ڤولطير. ڤولطير كان معروف تا هو ببلي من لمدافعين على لقهوة، كيشربها فكل فرصة: خمسين مرة فليوم، على حساب فريدريش لكبير؛ تلاتة د لمرات فليوم، قال واݣنير. تقترح بلي كميات كبيرة من لكافين حفزات لابداع ديالو. بنت ختو لكبيرة كانت هي لم ديال بيير تيلار دي شاردان، فلسوف كاتوليكي وكاهن يسوعي. لكتاب ديالو "كانديد" تدرج كواحد من اكتر 100 كتاب مؤتر على الاطلاق، ديال مارتن سيمور-سميت. فالخمسينات، لببليوغراف ولمترجم تيودور بيسترمان بدا كيجمع، كينسخ وكيينشر ݣاع لكتابات ديال ڤولطير. اسس معهد ومتحف ڤولطير فجينيف فن بدا كينشر مجلدات مجمعة لمراسلات ڤولطير. فاش مات ف 1976، خلى لمجموعة ديالو لجامعة اكسفورد، فن تاسسات مؤسسة ڤولطير كقسم. لمؤسسة نشرات "الاعمال الكاملة لڤولطير"، سلسلة زمنية ف 205 مجلد كملات ف 2022، كتر من خمسين عام من بعدما ضهر اول مجلد. وكتنشر تا سلسلة "دراسات جامعة اكسفورد ف التنوير"، لي بداها بيسترمان كـ "دراسات على ڤولطير و القرن تمنطاش"، لي وصلات لكتر من 500 مجلد. لاعمال. لمسرحيات. ڤولطير كتب بين خمسين و ستين مسرحية (تراجيديات)، منهم شي وحدين ماكملوش. منهم: